Karl Õiger

Karl Õiger (sündinud 29. oktoobril 1933 Kondi talus Vana-Otepää vallas) on eesti ehitusteadlane ja ehitusinsener. Karl Õigeri politseinikust isa Peeter hukati 4. novembril 1945 Patarei vanglas. 1946. aastal küüditati Karl koos emaga Tobolskisse, kust tal õnnestus järgmisel aastal rongidega Kalininisse põgeneda. Sinna tuldi talle Eestist järgi ning ta jätkas kooliteed Vana-Otepää koolis. Lõpetas Vana-Otepää 7-klassilise Mittetäieliku Keskkooli 1950 ja Tartu Ehitustehnikumi silikaatide tehnoloogia erialal 1955 (kiitusega); Tallinna Polütehnilise Instituudi ehitusteaduskonna tööstus- ja tsiviilehituse erialal 1960 (cum laude). Tehnikateaduste kandidaat 1971 ("Исследование работы пологих висячих покрытий отрицательной кривизны"); tehnikadoktor 1992 (Tampere Tehnikaülikool "Actual behavior, analysis and design of thin saddle-shaped shell roofs"., Täiendas end Moskva Ehitusinseneride Instituudis 1979; Tampere Tehnikaülikoolis 1991–1992. Karl Õiger on volitatud ehitusinsener, tase 8 hoonete ehituse, projekteerimise, inseneride koolituse ja uurimistöö alal. Tal on tähtajatu Muinsuskaitseameti tegevusluba ehitismälestiste, ajaloomälestiste (hooned), tööstusmälestiste ja UNESCO maailmapärandi objektil konserveerimis- ja restaureerimistööde tegevuskavade ja restaureerimise projektide inseneriosade koostamise, konserveerimise ja restaureerimise alal 2010. Otepää linna Töörahva Saadikute nõukogu Täitevkomitee arveametnik ja sekretäri kohusetäitja 1950–1951; Tallinna Elamuehituskombinaadi tehnilise kontrolli osakonna meister, laboratooriumi juhataja ja peatehnoloog 1960–1966; Ehitusmaterjalitööstuse Ministeeriumi Spetsiaalse Konstrueerimisbüroo peainsener 1966–1967; EKE Projekti eksperimentaal-projekteerimise ja teadusliku uurimise osakonna peainsener 1970–1972 ja tehnikaosakonna peakonstruktor 1972–1977. Tallinna Polütehniline Instituudis: ehitusmehaanika ja ehituskonstruktsioonide kateedrite tunnitasuline õppejõud 1973–1976; ehituskonstruktsioonide kateedri vanemõpetaja 1977–1981; ehituskonstruktsioonide kateedri dotsent 1981–1992; Tallinna Tehnikaülikoolis ehitiste projekteerimise instituudi erakorraline professor 1992–1993; puit- ja plastkonstruktsioonide õppetooli juhataja ja professor 1993–2004; ehitusteaduskonna dekaan 1997–2005; ehitusfüüsika ja arhitektuuri õppetooli erakorraline professor 2003–2004 ja juhataja 2004–2005; ehitiste projekteerimise instituudi ehitusfüüsika ja energiatõhususe õppetooli professor 2005–2013; emeriitprofessor 2013–… Ripp-, telk- ja puitkatusekoorikud; puit-, plast- ja komposiitkonstruktsioonid, ehitiste renoveerimine-restaureerimine, ehitusmehaanika, ehituskonstruktsioonide projekteerimine. Karl Õiger on rahvusvaheliselt avaldanud üle 130 teaduspublikatsiooni, sh vene, inglise ja soome keeles. Tema juhendamisel ja kaasjuhendamisel on kaitstud 7 kandidaadi-, rida magistri- ja 3 doktoritööd. On olnud oponent 6 doktoritöö kaitsmisel Soomes. On viie raamatu autor või kaasautor; esinenud ettekannetega teaduskonverentsidel, loengutega Tampere ja Helsingi tehnikaülikoolides, Jyväskylä Tehnikakõrgkoolis, New Yorgis Columbia Ülikoolis, Soome Ehitusinseneride Liidu ja Eesti Ehitusinseneride Liidu seminaridel ja täienduskoolitustel, Eesti Kunstiakadeemia Tallinna Restaureerimiskoolis, paljudes ettevõtetes, avaldanud aimeartikleid ajakirjanduses, esinenud raadios ja televisioonis. Karl Õiger oli PI EKE Projekt tehnikanõukogu liige; Spetsiaalne Konstrueerimis- ja Tehnoloogiabüroo Desintegraator juhatuse liige; Eesti NSV Ehituskomitee korrosioonikomisjoni liige; TPI erialanõukogu liige; ajakirjade Ehitaja ja Ehituskaar toimetuse kolleegiumi liige; TTÜ ehitusteaduskonna dekaan ja nõukogu esimees; TTÜ nõukogu ja valitsuse liige; TTÜ nõukogu juurde kuuluva teaduskomisjoni ja akadeemilise komisjoni liige; puitkonstruktsioonide-alaste uuringute ja normatiivaktide Eurokoodeksite tehnilise komitee TC 250 alamkomitee liige. Ta on Eesti Kunstiakadeemia kunstikultuuri teaduskonna muinsuskaitse ja restaureerimise eriala magistrinõukogu liige; Majandus- ja Kommunikatsiooniministeeriumi Ehitusohutuse Nõukoja TTÜ-poolne esindaja; KredEx munitsipaal-üürielamufondi toetuste jaotamise komisjoni liige; Eesti Ehitusinseneride Liidu liige. Karl Õiger kuulus TTÜ ehitustehnika valdkonna uute diplomiõppekavade koostamise ja ehituskonstruktsioonide katselabori moderniseerimise meeskonda; oli TTÜ ehitusteaduskonna õppehoone renoveerimise algataja (renoveeritud õppehoone avati 15. septembril 2006). Tema osavõtul on valminud mitu puitkoorik- ja vant-telkkatust, ta osales Tartu laululava kõlaekraani projekteerimisel, katsetamisel, ehitamisel ja tegeliku käitumise uurimisel; on töötanud eksperdina ja konsultandina enam kui 1000 objektil. 1968, 1980, 1986 NSV Liidu Rahvamajanduse Saavutuste Näituse medal 1983 Eesti NSV Kõrg- ja Keskhariduse Ministeeriumi aukiri 1995 Eesti Vabariigi teaduspreemia tehnikateaduste alal (koos Valdek Kulbachiga) 1995 Eesti Kultuuri- ja Haridusministeeriumi tänukiri 2003 Valgetähe IV klassi teenetemärk 2003 Tallinna Tehnikaülikooli teenetemedal Mente et Manu 2005 TTÜ tänukiri 2012 Eesti Kultuurkapitali arhitektuuri sihtkapitali elutööpreemia (mahuka teadustöö eest ehitusinseneriteaduses, selle rakendamise eest ehitus- ja restaureerimispraktikasse ning panuse eest inseneride koolitamisel) 2012 Aasta betoonehitis Tallinna Lennusadama vesilennukite angaari betoonkonstruktsioonide rekonstrueerimise eest (kollektiiv) 2012 Eesti Ehitusinseneride Liidu eriauhind Tallinna Lennusadama vesilennukite angaari betoonkonstruktsioonide restaureerimise eest (koos Heiki Ontoniga) 2012 Tampere Tehnikaülikooli audoktor 2013 Euroopa Liidu/ Europa Nostra kultuuripärandi auhind (Tallinna lennusadama angaaride restaureerimise eest (kollektiiv)) 2012 Eesti Arhitektide Liidu aasta parima inseneri tiitel 2013 Eesti Ehitusinseneride Liidu auliige 2015 Tallinna teenetemärk (pikaajalise pühendunud töö eest ehituseksperdi, -teadlase ja -insenerina ning uute põlvkondade koolitamisel) 2016 Eesti puitmaja sõber 2018 Ehitusinseneride Liidu aunimetus "Aasta ehitusinsener" Vahur Laiapea "Karl. Mees, kes tuli tagasi". Postimees, 10. veebruar 2024 Tallinna Tehnikaülikooli professorid läbi aegade. Tallinn: Tallinna Tehnikaülikool, 2008, lk 517-518 Eesti teaduse biograafiline leksikon. Köide 4. Tallinn 2013, lk 1418-1419 Eesti riiklike teenetemärkide kavaleride andmebaas presidendi kantselei kodulehel (president.ee). "Tööandjate majas kuulutati välja parimad ehitusprojektid ja parim ehitusinsener". Originaali arhiivikoopia seisuga 10. märts 2019. Vaadatud 19. märtsil 2019. Margit Mutso. Insener, kes armastab keerulisi ülesandeid. Sirp, 15. märts 2019 Eesti teaduse biograafiline leksikon. 4. köide: Sar-Y. Lisa TTEÜ, avaldatud elektrooniliselt 2013, lk. 1418-419 Karl Õiger Eesti Teadusinfosüsteemis Karl Õiger publikatsioone Eesti kommunismiohvrid 1940–1991 Käesolevas artiklis on kasutatud "Eesti teaduse biograafilise leksikoni" materjale.